ועדת הכלכלה, כנסת 17, פרוטוקול מספר 65, 2006-09-12 09:00

משה כחלון: בוקר טוב.

משה כחלון: אני פותח את ישיבת ועדת הכלכלה.

משה כחלון: על סדר היום: תקנות התעבורה (הוראת שעה), התשס"ו-2006 בדבר הסעות בשכר מאיו"ש ברכב מסחרי.

משה כחלון: אני מבקש מעורכת דין ראובני, נציגת משרד התחבורה, להציג את הנושא.

חוה ראובני: בוקר טוב.

חוה ראובני: תקנה 84(א) לתקנות התעבורה היא התקנה שמונה את כלי הרכב שלהם ורק להם מותר לבצע הסעות בשכר.

חוה ראובני: תקנה זאת איננה, באופן כללי, מאפשרת הסעות בשכר ברכב מסחרי.

חוה ראובני: בשנת 2001, בעקבות האינתיפאדה וריבוי פיגועי ירי בכבישי איו"ש, התרבו ההסעות בשכר בכלי רכב ממוגני ירי.

חוה ראובני: בעיקר מדובר על היקף גדול מאוד של הסעות ילדים בין ישובים קטנים ומבודדים לבתי ספר שנמצאים במקומות מרכזיים.

חוה ראובני: נמצא שיש מחסור בכלי רכב לביצוע ההסעות האלה ולכן ביקשו מאיתנו שנאפשר לבצע הסעות בשכר בכלי רכב מסחריים שימוגנו.

חוה ראובני: משרדנו הגיע למסקנה שהדבר ראוי ונכון.

חוה ראובני: הדבר נקבע כהוראת שעה, כיוון שזאת היתה היענות למצב נתון, בניגוד למדיניות הכללית שלנו, שלא לבצע הסעות בשכר ברכב מסחרי.

חוה ראובני: המצב הנתון הזה עוד מתמשך.

חוה ראובני: ההוראה הזאת הוארכה וניתנה כהוראת שעה לשנה ואז הוארכה לשנתיים.

חוה ראובני: איכשהו זה התפספס.

חוה ראובני: היא פקעה לאחרונה לפני כשנה ואנחנו רוצים להחזיר אותה על כנה כי היא עדיין נדרשת.

חוה ראובני: ההוראה מתייחסת, משפטית, להסעה מיהודה ושומרון לישראל וחזרה ולא להסעות בתוך האזור, כיוון שתקנות התעבורה אינן חלות באזור.

חוה ראובני: הדין החל שם אלה צווי אלוף הפיקוד והוא לא צריך את תקנות התעבורה כדי להסדיר את זה.

חוה ראובני: אנחנו צריכים את המתאם בין שניהם.

חוה ראובני: בתוך איו"ש קובע המפקד הצבאי , מה מותר ומה אסור בהסעות בשכר.

חוה ראובני: לכן התקנה מתייחסת רק לכלי רכב שחוצים את הקו ונכנסים לתוך שטחי ישראל וחזרה.

חוה ראובני: זאת הבקשה שלנו.

חוה ראובני: בחפזוני, שכחתי להשמיט מהנוסח הישן את המילים "חבל עזה", שלא צריכים להיות שם.

אתי בנדלר: יש עוד איזה תיקון סמנטי שעליו אצביע אחר כך.

אתי בנדלר: חוה, מה קרה מאז שהתקנות הקודמות פקעו בספטמבר 2005 ועד היום?

אתי בנדלר: המשיכו בהסעות בשכר ברכב מסחרי?

חוה ראובני: כן.

חוה ראובני: היתה פניה אלי להאריך את זה.

חוה ראובני: לדעתי אף אחד לא שם לב שזה פקע לפני שנה לכן אני לא חושבת שיש אנשים שהועמדו לדין על הסעות אסורות בשכר, למרות שאכן היתה תקופה של שנה שבהן הן היו אסורות.

אתי בנדלר: אתם לא מעמידים לדין?

רוני לוינגר: כעיקרון אנחנו אוכפים נגד תקנה 84(א), השוטרים מונחים שבאזורים האלה, לפי הוראת השעה הקודמת, זה בוטל.

חוה ראובני: אני חושבת שראו אותה כתקפה לכל אורך השנים.

אתי בנדלר: זאת אומרת שבטעות זה לא הוארך וכולם יצאו מהנחה שהתקנה בתוקף.

חוה ראובני: כן.

אתי בנדלר: האם הוספו כלי רכב ציבוריים ממוגני ירי בכל התקופה הארוכה הזאת?

אתי בנדלר: האמנם יש צורך עדיין בכלי רכב מסחריים שיבצעו את הסעות התלמידים?

נחום גבאי: יש תחבורה ציבורית מסודרת המוסדרת על ידי אגד ודן ועוד שתי חברות.

נחום גבאי: הבעיה היא לא בהסעות הסדירות.

נחום גבאי: יש בעיה אם אני צריך להסיע, למשל, אחות מישוב מסוים לישוב מסוים.

לאה ורון: עורכת הדין ראובני הסבירה לנו שמישוב לישוב זה לא רלוונטי.

נחום גבאי: אם אני מביא מומחה למים מירושלים כדי לבדוק מערכת ביהודה ושומרון.

נחום גבאי: האיש מסרב להגיע אם אין לו רכב ממוגן.

נחום גבאי: הרכב הזה מיועד להביא אותו לנקודת העבודה ולהחזיר אותו.

נחום גבאי: מדובר בעשרות בודדות של כלי רכב.

משה כחלון: כשאתה שולח רכב להביא אדם, אתה שולח אותו לצפת, למשל, או אתה שולח אותו לחלק הכי קרוב לקו הירוק ומשם אתה מסיע?

נחום גבאי: יש כאלה שמגיעים עד הקו הירוק, מעמידים את הרכב באיזו נקודה ובא רכב ואוסף אותם.

נחום גבאי: יש כאלה שמעדיפים להגיע ישירות מהמקום שממנו הם יצאו.

נחום גבאי: ההסעה היא אותה הסעה, והשכר הוא בהתאם.

שלמה ועקנין: לרוב אין כדאיות כלכלית להסיע לצפת אבל גם אין כדאיות להסיע לכפר סבא ולפצל בדרך.

שלמה ועקנין: לכן רוב ההסעות הן מירושלים ומאזור גוש עציון, בית לחם לכיוון ירושלים.

משה כחלון: בכמה מכוניות מדובר?

שלמה ועקנין: בהיבט של הסעות תלמידים מדובר בעשרות הסעות.

משה כחלון: אז זה חברת הסעות?

משה כחלון: אנחנו מדברים על חברת הסעות נוספת שנכנסת.

שלמה ועקנין: לא.

שלמה ועקנין: אלה הסעות קטנות.

שלמה ועקנין: התלמידים מוסעים, ביהודה ושומרון, לרוב על ידי חברות לפיתוח של המועצות האזוריות, כמו שמקובל בכל הארץ.

שלמה ועקנין: בתקופה של 2001, לא היה מענה להסעות קטנות.

שלמה ועקנין: הפיתרון היחידי היו אוטובוסים ממוגני ירי.

שלמה ועקנין: היה צורך לתת מענה גם להסעות התלמידים וגם של שגרת החיים, כפי שנחום גבאי ציין.

שלמה ועקנין: לכן נדרש למגן רכבים קטנים יותר.

שלמה ועקנין: סך הכל הרכבים המדוברים, לצרכים של ההתיישבות, ואני לא מדבר על חברת חשמל וגופים נוספים, סך הכל להתיישבות זה עד כדי 100-120 כלי רכב .

שלמה ועקנין: אלה כלי רכב שמשמשים לשגרת החיים ולהסעות תלמידים.

שלמה ועקנין: לעיתים מדובר גם בהסעה של החינוך המיוחד.

שלמה ועקנין: למשל, הסעת נכים.

שלמה ועקנין: לא היה רכב ממוגן ירי עם מעלון, היה צריך להמציא אותו.

ישראל חסון: אנחנו הקמנו בעצם חברות הסעה שהם עם רכבים ממוגני ירי ביהודה ושומרון?

ישראל חסון: נחום גבאי: לא.

ישראל חסון: חברות ההסעה היו קיימות.

ישראל חסון: בעצם הן התבקשו למגן מספר רכבים בנוסף לרכבים שממילא שימשו אותן להסעה.

אריה פלדמן: אנחנו מתנגדים התנגדות מוחלטת לכל התהליך הזה.

אריה פלדמן: מה שקורה פה זה הקמה של מערך תחבורה, מסודר או פיראטי, וכל אחד יוכל לעשות הסעות.

אריה פלדמן: כל מי שיש לו רכב ממוגן יוכל לעשות הסעה לכל מקום, כולל כפר סבא ותל אביב.

אריה פלדמן: זאת הכרה או הכשרה של מסיעים פיראטים, וזאת לא היתה הכוונה.

אריה פלדמן: אני מלווה את הנושא של הרכבים הממוגנים הרבה זמן.

אריה פלדמן: בזמנו היה פרוייקט של אוטניק.

אריה פלדמן: היה לו פרויקט גדול של וואנים ממוגנים שיעשו הסעות.

אריה פלדמן: הפרויקט הזה נפל בגלל העובדה שאי אפשר לבקר את זה ולשלוט על העניין הזה וכל בעלים יגבר שם ותהיה אנרכיה מושלמת.

אריה פלדמן: צריך להבין שיש שם תחבורה ציבורית מסודרת שעובדת על פי ההנחיות וההוראות של משרד התחבורה.

אריה פלדמן: גם כך עלות התפעול של האוטובוסים הממוגנים היא עלות גבוהה.

אריה פלדמן: אז עכשיו להכניס גם רכבים קטנים שייקחו מאיתנו גם ממה שנשאר מהפרנסה?

אריה פלדמן: אז איפה שאנחנו טובים אף אחד – אבל באותם מקומות שאולי לא נוסע אוטובוס כל שעה או חצי שעה, אלא נוסע מול התיאומים מול מועצת ישע והישובים, אני חושב שזה יהיה אסון כבד.

אריה פלדמן: צריך לשבת עם משרד התחבורה ולבדוק את הדברים כי לאגד ייגרמו נזקים כבדים ואני מעריך שגם לחברות אחרות.

אריה פלדמן: פעם דיברו על 40 כלי רכב.

אריה פלדמן: עובד חברת חשמל שצריך להגיע, מגיע עם רכב של חברת חשמל.

אריה פלדמן: מה שיקרה הוא שאותם רכבים - אף אחד לא יוכל לאכוף את זה, לא המשטרה ולא משרד התחבורה.

אריה פלדמן: אנחנו רואים מה קורה בתוך שטחי מדינת ישראל, שאי אפשר לאכוף את החאפרים והפיראטים שעובדים.

אריה פלדמן: על אחת כמה וכמה באיו"ש.

אריה פלדמן: בצומת הגבעה הצרפתית תראה שיקום מערך תחבורה פיראטי לכל מי שירצה לנסוע לישובים.

אריה פלדמן: ידאגו שבכל ישוב יהיו כמה רכבים קטנים כמו וואנים, טנדרים, ובסוף יהיו גם רכבים לא ממוגנים שייקחו נוסעים בתשלום.

אריה פלדמן: ייגרם פה נזק כבד.

משה כחלון: הרי זה עובד מ-2001 ולא קרה שום דבר.

משה כחלון: מה השינוי?

אריה פלדמן: קודם כל זה עבד במימדים קטנים.

אריה פלדמן: עכשיו רוצים להרחיב את זה בצורה משמעותית.

אריה פלדמן: לדעתי, אני לא מוכן להתחייב, התופעה יותר רחבה ממה שהוועדה יודעת.

אריה פלדמן: אני לא יודע עד כמה יש אכיפה בעניין הזה על ידי המשטרה ומשרד התחבורה.

אריה פלדמן: לדעתי צריך לתחם את העניין הזה.

אריה פלדמן: היו 40 כלי רכב שהיו מורשים.

אריה פלדמן: עכשיו מדברים על הסעות תלמידים.

אריה פלדמן: אנחנו גם עושים הסעות ילדים ביהודה ושומרון.

אריה פלדמן: היינו גם צריכים להתקין חגורות בטיחות וגם זה עלה לנו כסף.

אריה פלדמן: בסוף יבוא אדם שקנה את הרכב שלו בכלל למטרה אחרת של עבודה וביציאה בבוקר ובחזרה אחר הצהריים הוא עוד ירוויח על הדרך.

אריה פלדמן: אני לא רואה איפה מס הכנסה ואיך מסתדרים עם זה.

אריה פלדמן: זאת בעיה כבדה שמשרד התחבורה צריך לתת עליה את הדעת.

חוה ראובני: התקנה הזאת לא מבקשת להרחיב שום דבר לעומת 2001.

חוה ראובני: התקנה היא בדיוק, מילה במילה, אותה תקנה משנת 2001.

חוה ראובני: אנחנו לא מבקשים להרחיב שום דבר בהיקף השימוש.

זאב פרידמן: כמה כלי רכב כאלה כבר יש?

זאב פרידמן: חוה ראובני?

זאב פרידמן: אני לא יודעת.

זאב פרידמן: התקנה לא מבקשת להרחיב.

זאב פרידמן: אנחנו לא מבקשים כאן לתת היתר לחאפרים.

זאב פרידמן: רכב מסחרי, ברגע שנכנס לתקנה 84(א), חלים עליו כל הדינים שחלים על הסעות בשכר.

זאב פרידמן: הוא חייב רישיון לפי צו פיקוח על ההסעות.

זאב פרידמן: הוא צריך להיות ממוגן.

זאב פרידמן: יחולו עליו כל הדינים שחלים על ההסעה.

זאב פרידמן: אני אומרת שבלי ההוראה הזאת, רכב מסחרי איננו רשאי לעשות הסעות בשכר.

זאב פרידמן: כאן אני מאפשרת לו להיכנס לרשימה עם הפוטנציאל של הסעה בשכר.

זאב פרידמן: הוא עדיין צריך לעמוד בכל הדינים שחלים על ההסעות.

זאב פרידמן: בוודאי ראוי שתהיה אכיפה ולא יהיו חאפרים, על זה אין לי ויכוח.

זאב פרידמן: לגבי התחבורה הציבורית.

זאב פרידמן: כמו שבכל מקום אחר בארץ אנשים זכאים לקבל הסעות פרטיות בשכר ולא להיות תלויים רק בשירותי התחבורה הציבורית, בין פתח-תקוה לירושלים, אז אותו דבר בין אריאל לפתח תקוה.

זאב פרידמן: אני לא רואה שום סיבה להגיד שכאן אנחנו נמנע את זה כי יש תחבורה ציבורית וקווי שירות.

אריה פלדמן: אני חושב שכנציגת משרד התחבורה אסור לך לומר את הדבר הזה.

אריה פלדמן: את נותנת הכשר לחאפרים.

חוה ראובני: זה בכלל לא מה שאמרתי.

חוה ראובני: אמרתי שאני לא נותנת הכשר לחאפרים.

חוה ראובני: אני נותנת כאן פוטנציאל לקבל רישוי לעסוק בהסעות בשכר.

חוה ראובני: אמרתי שכל הדינים חלים.

אריה פלדמן: עכשיו את רוצה להרחיב לכל רכב.

חוה ראובני: לא.

חוה ראובני: אדוני יגיד לו שלא יכניס מילים לפי.

חוה ראובני: הוא אומר בדיוק להפך ממה שאמרתי.

משה כחלון: מר פלדמן רואה עצמו נפגע מהתקנה הזאת והוא רוצה –

חוה ראובני: אבל הוא אומר שאמרתי דברים שהם בדיוק ההפך ממה שאמרתי.

משה כחלון: בשביל זה יש פרוטוקול.

חוה ראובני: אני כבר פגשתי עתירה לבג"ץ שמצטטת חצי משפט שאמרתי פה בחדר הזה ובבג"ץ כתוב לשופטים שעורכת דין ראובני אמרה כך וכך, אז אני חייבת להיזהר.

אריה פלדמן: אנחנו מפעילים תחבורה ציבורית וכל הסדר כזה שירחיב, וכבר מדברים על הסעת תלמידים - אלה דברים שאי אפשר לעצור אותם ואי אפשר לאכוף אותם ואי אפשר לבקר אותם.

אריה פלדמן: זאת הבעיה הכי גדולה.

אריה פלדמן: לנו יש הסכם מול הממשלה.

אריה פלדמן: אנחנו מפעילים שם מערך מסודר.

אריה פלדמן: בסוף מה יקרה?

אריה פלדמן: יעבדו אותם אנשים שהם בלתי מורשים, או שאולי כן יהיה להם רישוי, אבל זה פוגע בנו.

אריה פלדמן: ברגע שתהיה פגיעה בנו, רמת השירות ביהודה ושומרון תרד.

אריה פלדמן: לא יעזור לאף אחד שום דבר.

אריה פלדמן: אני חושב שצריך לקבוע קריטריונים ברורים, ולא שכל רכב מסחרי - אנחנו מכירים את עם ישראל.

אריה פלדמן: פתאום יצוצו עוד 500,000 כלי רכב שכולם יהיו ממוגנים, וחלקם גם יהיו על חשבון משרד הביטחון.

אריה פלדמן: הם יהיו למטרות א' ובסוף הם יעסקו בהסעות שזאת מטרה ב'.

אריה פלדמן: הנזק פה, לאורך זמן, יהיה נזק כבד.

אריה פלדמן: לדעתי, אף אחד לא יוכל לאכוף את זה ורמת השרות לאזרחים תרד כי אנחנו לא נוכל לעמוד בזה.

אריה פלדמן: במקום שאותם אזרחים ייסעו איתנו, הם ייסעו עם מישהו אחר.

אריה פלדמן: אפשר לראות מה קרה בכפרים הערביים ב-20 השנים האחרונות.

אריה פלדמן: בדיוק אותה תופעה – נתנו באישור ואף אחד לא אכף וכולם עברו להסעות פרטיות בשכר.

משה כחלון: העניין הזה עובד משנת 2001.

משה כחלון: יש פה גם התחייבות שאין כוונה להרחיב את ההיקף.

חוה ראובני: אנחנו לא קובעים את ההיקף אנחנו נותנים רק פוטנציאל חוקי לקבל רישוי.

ישראל חסון: אפשר להבין את ההיקף?

ישראל חסון: אפשר להבין את התהליך?

ישראל חסון: אפשר להבין מאיזה ישובים?

ישראל חסון: אפשר לקבל את הפרטים האלה?

ישראל חסון: אני רוצה לקבל מספרים כדי להבין את ההיקף ומאיזה ישובים זה עובד.

ישראל חסון: זה יוצא מאיתמר או שזה יוצא מאלקנה?

משה כחלון: זה יוצא מכל מקום שיש צורך.

נחום גבאי: אני אבהיר.

נחום גבאי: יש כאן שתי אופרות.

נחום גבאי: יש את האופרה של הסעות מישראל ליהודה ושומרון ויש את ההסעות הפנימיות ביהודה ושומרון.

נחום גבאי: אלה שני דברים שונים לחלוטין.

נחום גבאי: לגבי תחבורה ציבורית, אריק צודק.

נחום גבאי: היא מצוינת, עושים מאמצים ובאמת צריך להצדיע גם לאגד וגם לדן.

נחום גבאי: אבל תחבורה ציבורית פותרת בעיות של שעות השיא, כאשר צריך להסיע מסה של נוסעים.

נחום גבאי: אבל מה קורה אם אישה צריכה ללכת בשעה 09:00 לרופא?

נחום גבאי: אין כלי רכב.

נחום גבאי: הרכב היחידה הזמין זה אותו רכב ממוגן ירי.

נחום גבאי: אישה בהריון לא לוקחת סיכון והרכב הזה מיועד להסיע אותה לרופא הקרוב שנמצא באריאל והיא נמצאת באיתמר.

נחום גבאי: מדובר ב-40-50 כלי רכב.

נחום גבאי: למגן רכב פרטי זה בין 40 ל-100 אלף שקל, תלוי בסוג הרכב.

נחום גבאי: לא כל אחד מתנדב למגן רכב ולהתחיל לעבוד בהסעה פיראטית.

ישראל חסון: אתם כל הזמן מתארים את אותו תאור אבל לצערי עונים על מעט שאלות.

ישראל חסון: אני מאוד מבין את העמדה של אגד ואני מבין את העמדה שלכם.

ישראל חסון: בסופו של דבר אתם באים לפה בבקשה ליצור נקודת איזון ביניכם.

ישראל חסון: אני אומר לך שצודק מי שחרד במדינה שאם אתה פורץ פרצה, זה הופך לשיטפון ואז הממוסד מתמוטט.

ישראל חסון: אנחנו מכירים את זה בעשרות תחומים.

ישראל חסון: ראית את זה בתחום הדלק.

ישראל חסון: מה קרה לתחנות הדלק עם הדלק הפיראטי?

ישראל חסון: אתה רואה את זה בהסעות כאלה ואחרות.

ישראל חסון: אני שואל שאלה פשוטה: כמה?

ישראל חסון: ואיפה?

ישראל חסון: אם אתה אומר לי שזה נמצא באיתמר ובאריאל אז אני מבין את הצורך.

ישראל חסון: או שפשוט על מנת לתת מענה לצורך מסוים אנחנו נותנים עידוד לפיתוח חאפריות ועוד פעם מפרקים משהו ממוסד וטוב?

נחום גבאי: מדובר בשלוש חברות שמוקמות בעיר אריאל.

נחום גבאי: אלה חברות ההסעה שתפקידן לפעול יותר ביהודה ושומרון ולפתור מצוקות בישובים כמו איתמר וישובים אחרים.

נחום גבאי: החברות יושבות באריאל.

ישראל חסון: והם נותנים מענה גם לבית חגי?

נחום גבאי: לא.

נחום גבאי: שם יש חברה לפיתוח שיש לה גם רכבים קטנים ממוגנים.

משה כחלון: מר גבאי, האם אתה יכול לתת תשובה לאגד ודן ולכל החברות הציבוריות, שמשקיעות שם מיליונים ועושים שם עבודה טובה, לפחות על פי העדות שלך, איך הן לא נפגעות מהתקנה הזאת?

נחום גבאי: כי הפעילות היא מעבר לשעות השיא, מעבר לשעות ההסעה.

משה כחלון: אבל איך יש לך שליטה?

משה כחלון: ברגע שאתה נותן לאדם רישיון אתה אומר לו שיפעל רק בשעות מסוימות?

נחום גבאי: אני פקח תעבורה ויודע שרכב חאפר לעולם לא יפעל במקביל לשעות השיא.

משה כחלון: איך אתה יודע?

נחום גבאי: כי אני מפקח על זה.

נחום גבאי: זה אחד מהתפקידים שלי.

משה כחלון: אריק, שמעת מה אמר גבאי?

משה כחלון: הוא אומר שהוא משלים אתכם.

משה כחלון: נוצר ואקום ומישהו ייכנס לואקום הזה.

אריה פלדמן: לא.

אריה פלדמן: אנחנו פועלים על פי הנחיות.

אריה פלדמן: הרי אי אפשר להוציא מכל ישוב כל חצי שעה אוטובוס.

אריה פלדמן: יש שעות שנקבעו בתאום.

אריה פלדמן: בתוך יהודה ושומרון זה באחריות הצבא ועם זה אין לי בעיה.

אריה פלדמן: לי יש בעיה עם אותו אחד שרוצה לנסוע מאית

אריה פלדמן: מר לתל אביב, ואז לאט לאט, כפי שאמר חבר הכנסת חסון, התופעה תלך ותתרחב.

אריה פלדמן: חוה ראובני: הטיעון הזה נכון לא רק לגבי יהודה ושומרון.

אריה פלדמן: אם ניקח את הטיעון הזה עד הסוף, זה אומר לאסור הסעות בשכר בכל מקום שיש תחבורה ציבורית.

אריה פלדמן: אם יש תחבורה ציבורית בין ירושלים לתל אביב, אז לאסור על חברות הסעה לבצע הסעות פרטיות בקטע הזה.

אריק פלדמן: אי אפשר לאשר הסעות בשכר בכל מקום במדינת ישראל.

אריק פלדמן: לא כך עובד משרד התחבורה.

ישראל חסון: עורכת הדין ראובני, את לא מצליחה לעזור לי להגיע להבנה.

ישראל חסון: אם זה חשוב, אז תעזרי לי, ואל תמשכי את הדיון לנקודות קיצון.

ישראל חסון: ברור לנו שאגד רוצה לשמר את הכל אליה, וברור לנו שאנשים רוצים שיגיע אוטובוס כאשר הם צריכים אותו.

ישראל חסון: אני מבקש לדעת איך אנחנו יודעים לבצע בקרה ופיקוח ובאמת לאשר את הכמות הנדרשת על מנת לתת מענה לאוכלוסיה שזקוקה לזה?

ישראל חסון: לכן שאלתי היכן זה נמצא.

ישראל חסון: כשזה מרוכז באריאל ואומרים לי שזה לכל יהודה ושומרון, אז משהו באוזן שלי לא נתפס.

ישראל חסון: משהו בשכל לא נתפס.

ישראל חסון: אני שואל את עצמי למה אין לי בעיה בבנימין ולמה אין לי בעיה ביהודה ובהר חברון, ויש לי בעיה רק באריאל?

ישראל חסון: מותר שיהיה לי ספק מסוים?

ישראל חסון: מותר.

ישראל חסון: הרופא מצפת שרוצה להגיע, מגיע רק לאריאל משום מה.

ישראל חסון: תעזרו לי לפתור את הספק ולהבין למה צריך דווקא שם, כמה ואיך מווסתים את העניין הזה?

חוה ראובני: אני יכולה להשיב רק על חלק מהדברים.

חוה ראובני: אני לא יודעת, מהעמדה שלי, לספק נתונים על מה שקיים בשטח.

חוה ראובני: מר נחום גבאי מכיר את השטח.

חוה ראובני: הויסות ייעשה בשני דרכים.

חוה ראובני: לדעתי יש שני אמצעי ויסות.

חוה ראובני: אחד, פיקוח יעיל ואפקטיבי כדי למנוע חאפריות, כך שכל רכב כזה יעבוד רק בחברת הסעות מוסדרות מורשית.

חוה ראובני: שנית, צריך להבין שרכב הסעה זה כמו מונית.

חוה ראובני: הפער הכלכלי בין לקחת הסעה לבין לנסוע בקו שירות, ברור שידחוף אנשים לקווי שירות, אם הם עומדים לרשותם.

חוה ראובני: אנשים לא ייקחו רכבי הסעה בעשרות ומאות שקלים לנסיעה, כאשר הם יכולים לעשות את זה בקו שירות.

חוה ראובני: ההסעות באות לעשות את ההשלמה, בדיוק כמו בתחומי מדינת ישראל.

ישראל חסון: גברת ראובני, אני מצטער לומר לך.

ישראל חסון: רכב הסעה ממלא את הדלק שלו בתחנת הדלק שהיא מול אריאל, שהדלק עולה שם בשקל פחות ממה שעולה לאגד.

ישראל חסון: אז הוא יכול לקחת במחיר של אגד ולנסוע ולהרוויח עדיין שקל.

ישראל חסון: את מבינה?

ישראל חסון: זה החיים.

ישראל חסון: עזבי את הפיקוח.

ישראל חסון: אני רוצה להבין את הצורך.

ישראל חסון: האם הצורך הזה קיים רק באריאל?

נחום גבאי: הצורך קיים בכל יהודה ושומרון.

נחום גבאי: יש חברות פיתוח בכל יהודה ושומרון, והם מעסיקים כלי רכב קטנים כדי לפתור בעיות.

ישראל חסון: מה שאתה מבקש ממני זה באמצעות חברות הפיתוח?

נחום גבאי: חלק.

נחום גבאי: יש חברות פיתוח ויש גם חברות פרטיות.

נחום גבאי: אותן חברות פרטיות יושבות באריאל.

ישראל חסון: אם אתה מדבר על חברות פיתוח, אני בטוח שלאגד אין תלונה על זה.

ישראל חסון: אני שואל: מלבד חברות הפיתוח, איפה יש פרטיים?

נחום גבאי: הסברתי שבאריאל יש 3 חברות שמשרתות בעיקר את השומרון.

נחום גבאי: כל הצרכים האחרים ממומשים על ידי חברות לפיתוח.

ישראל חסון: למה אין צורך בזה באזור בית אל?

משה כחלון: מר גבאי, דבר אחד חסר לנו פה ולכן אני לא יכול להביא את זה להצבעה.

משה כחלון: איך אתם מבטיחים שהתקנה הזאת, כפי שאמר חבר הכנסת חסון, לא תנוצל לרעה?

משה כחלון: איך הטפטוף הזה לא יהפוך לשיטפון.

משה כחלון: על זה לא הצלחתי לקבל מכם תשובה, ולכן זה מקשה עלי לקבל החלטה.

משה כחלון: אני צריך תשובה ברורה איך אתם מונעים?

משה כחלון: איך אתם אוכפים?

משה כחלון: איך אתם מפקחים?

אתי בנדלר: התשובה צריכה להיות של משרד התחבורה.

נחום גבאי: חברה כזאת מקבלת רשיון מטעמנו.

נחום גבאי: אנחנו מפקחים על המשרד.

נחום גבאי: אנחנו בודקים את חברות ההסעות.

נחום גבאי: במשך 5 שנים לא קיבלנו ולו תלונה אחת, לא מאגד ולא מדן ולא מאדם פרטי שאמר: "גזלו אותי".

משה כחלון: פלדמן, איך זה התנהל עד היום?

אריה פלדמן: עד היום היו איקס כלי רכב, 40 כלי רכב.

אריה פלדמן: אני אומר לך שהיום בשטח יש הרבה יותר כלי רכב ממה שהיה בתחילת התקנה.

אריה פלדמן: היום גם הולכים להרחיב אותה.

חוה ראובני: אין כאן שום הרחבה.

חוה ראובני: זה מילה במילה התקנה מ-2001.

אתי בנדלר: נוסח התקנה לא מגביל את היקף ההסעות או את מספר כלי הרכב שיכולים לעשות בו שימוש.

אתי בנדלר: הנוסח הוא אותו נוסח וכל מה שהוא אומר זה שמותר לרכב מסחרי לבצע נסיעות בשכר בין האזור לבין מדינת ישראל.

ישראל חסון: גברתי היועצת המשפטית.

ישראל חסון: מאחר והתקנה לא מגדירה מי מגדיר את הצורך ומי נותן את האישור - - -

ישראל חסון: מאחר והתקנה לא מגדירה.

ישראל חסון: מי מגדיר את הצורך?

ישראל חסון: מי נותן את האישור?

נחום גבאי: כל ההמצאה של רכב ממוגן זה אילוץ ביטחוני שלמשרד התחבורה לא היה חלק בו.

נחום גבאי: מי שקבע זה הצבא והוא זה שמכתיב.

משה כחלון: מר גבאי, אנחנו מדברים על משהו אחר.

משה כחלון: יש לך תשובה איך אנחנו מבטיחים שהתופעה הזאת לא תתרחב ותנוצל לרעה?

שלמה ועקנין: יש פה סיפור קפקאי שמתפתח עם האמירות של אגד.

שלמה ועקנין: ב-2001 הייתי בתפקידו של חברי המלומד.

שלמה ועקנין: כשפנינו והתחננו לגורמים שימגנו רכבים לא מצאנו אותם, לרבות אגד.

שלמה ועקנין: כשהיום אנחנו מבקשים לשפר את התחבורה הציבורית באיו"ש כדי למנוע חטיפות ולחסוך לצבא את הויזות שהם מפעילים מכספם הפרטי לטובת הסעות אזרחים לאורך הכבישים, המסיעים אגד ודן אומרים לנו: "שניים זה כלכלי, שלושה זה לא כלכלי".

שלמה ועקנין: אני גונז כרגע את הסיפור הקפקאי אבל יש פה סתירה פנימית.

שלמה ועקנין: הפריסה היא בכלל יהודה ושומרון.

שלמה ועקנין: דרך אגב, כשרצינו להסיע בתוך הישוב היהודי בחברון, עלינו לרגל מספר פעמים לאגד, אני מדבר על היסטוריה, אבל אני עוזב את זה.

שלמה ועקנין: הפריסה היא בכלל יהודה ושומרון.

שלמה ועקנין: קרי, יש בשומרון 5 חברות לפיתוח.

שלמה ועקנין: השיטה שבה זה עובד זה לא שמישהו רוצה הוא ממגן.

שלמה ועקנין: קודם כל צריך לעבור את משרד התחבורה וכך הלאה.

שלמה ועקנין: בשורה התחתונה, ללא הצורך שמוגדר על הצבא ומתואם על ידי משרד החינוך, זה לא מתקיים.

משה כחלון: כך אתה מצליח לגדר את זה ולא לתת לזה לפרוץ?

שלמה ועקנין: יותר מזה, אין כוונה להרחיב.

שלמה ועקנין: בכל מקרה, האיום קיים באיזושהי צורה אבל הירי פחת.

ישראל חסון: ההסעות בשכר זה על פי דרישות של הצבא?

שלמה ועקנין: כן.

ישראל חסון: ההסעות האלה נועדו לשרת את הקריטריונים שהצבא קבע?

שלמה ועקנין: הצבא קבע.

ישראל חסון: לדעתי הצבא אחראי רק על הסעות תלמידים.

שמעון אבני: זה נכון שזה בעיקר הסעות תלמידים - - -

ישראל חסון: תקן אותי אם אני טועה.

ישראל חסון: הסמכות שלך היא להגדיר את אופן התנועה, ובעיקר בנושא הסעות תלמידים ותחבורה ציבורית.

ישראל חסון: אנחנו דנים כעת על הצורך.

משה כחלון: הצורך הוא ברור.

משה כחלון: אנחנו רק אומרים - - -

ישראל חסון: אני לא יודע מה ברור פה.

ישראל חסון: ההסעות האלה הם רק לתלמידים?

ישראל חסון: אתה לא מבין שאנחנו נותנים פה הכשר לחאפריות.

לאה ורון: זה היה מ-2001 ולא היו תלונות.

לאה ורון: היתה תקופה שהתקנה לא היתה בתוקף ולא היתה אף תלונה.

אריה פלדמן: שלמה ליווה אותי הרבה שנים, בתוקף תפקידו בצה"ל בנושא של המיגונים.

אריה פלדמן: אגד היה חלוץ וכיום אנחנו מפעילים כ-100 אוטובוסים ממוגנים ביהודה ושומרון.

אריה פלדמן: בזמנו, לנושא של חברון, נתנו פיתרון רק שהצבא לא קיבל אותו.

אריה פלדמן: מיגנו שני רכבים קטנים והתושבים בחברון לא רצו שנפעיל את הרכבים האלה.

אריה פלדמן: הרכבים האלה קיימים ואם רוצים אפשר להפעיל אותם.

אריה פלדמן: אני מבין מעורכת הדין של משרד התחבורה שרוצים להרחיב ורוצים לקחת ולפתח - - -

חוה ראובני: אתה מוכן להפסיק להכניס לפי דברים הפוכים ממה שאמרתי, פעם שלישית?

אריה פלדמן: לא צריך להתרגז גם אם לא שמעתי טוב.

חוה ראובני: שלוש פעמים?

חוה ראובני: כנראה שלטיעון שלך אין מספיק תוקף בפני עצמו ואתה צריך להיתלות עלי.

אריה פלדמן: אני אומר שאסור להרחיב את התקנה.

לאה ורון: לא מדובר בהרחבה.

לאה ורון: שמעת גם מעורכת הדין בנדלר שלא מדובר בהרחבתה של התקנה.

אריה פלדמן: ברגע שנותנים את האישור – אנחנו רואים מה קורה בשטח ואנחנו רואים את ההרחבה.

אריה פלדמן: בתוך עמנו אנחנו חיים ואנחנו יודעים בדיוק למה גורמות התופעות האלה לאורך זמן.

אריה פלדמן: לכן אנחנו מבקשים שאנחנו לא ניפגע מהתהליכים הללו.

משה כחלון: איך מבטיחים שהם לא ייפגעו?

חוה ראובני: הטיעון של אגד הוא שהסעות בשכר הן לא לגיטימיות.

משה כחלון: התרשמתי שלא הולכת להיות פגיעה באגד ולא הולכת להיות התרחבות.

משה כחלון: גברתי היועצת המשפטית, אני צודק?

משה כחלון: את לא הולכת להרחיב את מה שהיה עד היום.

משה כחלון: חוה ראובני אני לא הולכת לעסוק בכמויות.

משה כחלון: אני רוצה לאפשר את הכלי של הסעות בשכר ביהודה ושומרון, בדיוק כפי שקיימת בתחומי מדינת ישראל לבחירתו של האזרח.

משה כחלון: מה היה עד היום?

חוה ראובני: זה מה שהיה ואני רוצה לאפשר שזה יימשך.

חוה ראובני: בכל מדינת ישראל יש אפשרות לאדם לוותר על שירותי התחבורה הציבורית ולעשות הסעה בשכר.

חוה ראובני: אני רוצה לאפשר את זה גם ביהודה ושומרון, ששם רק יש צורך ייחודי במיגון, וזאת על פי דרישות הצבא.

נחום גבאי: מדובר בחברות פיתוח שיש להן רכב מצומצם למטרות ספציפיות.

נחום גבאי: מדובר ב-3 חברות שבסך הכל יש להם 45 כלי רכב.

נחום גבאי: אין פה התרחבות.

נחום גבאי: במשך 5 שנים זה לא התרחב.

נחום גבאי: גם אני רוצה לשמור על אגד ועל דן.

משה כחלון: חבר הכנסת חסון, היות וגם אתה שותף לדעתי, שהחשש הגדול שלנו הוא שזה יתפתח לחאפרים, ויפגעו בשירות וגם באגד ובחברות המסודרות, אני אאשר את התקנה הזאת ל-6 חודשים בלבד.

משה כחלון: במהלך השישה חודשים, אגד, דן, וכל החברות, יעקבו אחר העניין הזה.

משה כחלון: אם באמת תביאו לכאן הוכחות שהתופעה הזאת מתרחבת ועומדים טרנזיטים בגבעה הצרפתית ומתחילים להסיע אנשים, נצטרך לדון בזה פעם נוספת.

משה כחלון: אם לא, בעוד חצי שנה נאריך את זה לשנתיים, כפי שביקש השר.

משה כחלון: חברי הכנסת, זה מקובל עליכם?

ישראל חסון: מקובל.

יורם מרציאנו: אנחנו תמיד סומכים על שיקול דעתו של היושב ראש שלנו.

משה כחלון: במקביל, אני מבקש מהמשטרה לאכוף את זה ולעמוד על המשמר, לא כפי שהיה מספטמבר 2005 ועד היום.

נחום גבאי: התקנה הזאת מוארכת כל שנתיים.

נחום גבאי: לקצץ שלושת רבעי מהתקופה זה לא סביר.

נחום גבאי: תאריכו לפחות לשנה.

משה כחלון: בעצם אנחנו מוסיפים עבודה לוועדה.

משה כחלון: אתם תגיעו לכאן ואנחנו לוקחים על עצמנו לטפל בזה.

חוה ראובני: אדוני, לגבי ההיקף, יש לנו כבר 5 שנים ניסיון.

חוה ראובני: מה קרה היום?

משה כחלון: אני רוצה לומר לכם שלא הצלחתם לשכנע שהתופעה הזאת לא הופכת להיות תופעה שלילית.

משה כחלון: אנחנו רוצים, במהלך החצי שנה הזאת, לבדוק את הדברים שלא נבדקו עד היום.

משה כחלון: אם הכל בסדר, זה לוקח בדיוק 20 דקות להאריך את התקנה לשנתיים נוספות.

משה כחלון: אז יהיה לכם לעוד שנתיים וחצי.

לאה ורון: אנחנו מבקשים מנציגי הממשלה להביא לישיבה הבאה חומר מסודר עם נתונים ודאיים שחברי הכנסת יוכלו לעבור עליהם.

אתי בנדלר: מספר כלי הרכב שקיבלו רישיון לבצע הסעות בשכר.

חוה ראובני: "תיקון תקנה 84א.

חוה ראובני: 1.

חוה ראובני: בתקנה 84א לתקנות התעבורה, התשכ"א - 1961, אחרי פסקה (3) יבוא: טור א' טור ב' "(4) רכב מסחרי אחוד הרכב מסיע נוסעים מישראל לאזור או ורכב מסחרי בלתי אחוד מהאזור לישראל; שמוגן נגד ירי בפסקה זו, "איזור" – יהודה והשומרון".

חוה ראובני: 2.

חוה ראובני: תוקפן של תקנות אלה לשנתיים מיום פרסומן.

חוה ראובני: " יש להשמיט את המילים "וחבל עזה".

חוה ראובני: לגבי תוקפן של התקנות, אנחנו עדיין חושבים שזה נכון להאריך לשנתיים.

חוה ראובני: אם הוועדה סבורה שצריך לקצר את זה, אז הייתי מבקשת לפחות שנה.

חוה ראובני: יש לנו כבר 5 שנים ניסיון.

משה כחלון: אני רוצה לומר ששיקול הדעת של הוועדה הגיע למסקנה הזאת רק משום שמדובר בחיי אדם וברכב ממוגן.

משה כחלון: אחרת, הייתי חושב בכלל לדחות את זה.

משה כחלון: היות ואני לא רוצה להשאיר ואקום ואנחנו ערים לסכנות שאורבות לחיי אדם בכבישים ובצמתים, ההחלטה היא להאריך בחצי שנה.

משה כחלון: במשך החצי שנה נשמע גם את החברות שעובדות, נשמע אתכם ואת המשטרה ואז אפשר להאריך את זה ולא יקרה שום דבר.

משה כחלון: אני מביא את זה להצבעה.

משה כחלון: מי בעד?

משה כחלון: הצבעה בעד – רוב נגד – אין נמנעים – אין ההחלטה להאריך את תקנה 84א בחצי שנה נתקבלה.

משה כחלון: הישיבה נעולה.